## Reference desk på da-wiki?
I forbindelse med disse redigeringer kom jeg til at tænke på at vi egentlig mangler noget ala den engelske wikis for den slags spørgsmål. Jeg synes selv at jeg tit har mødt sådanne spørgsmål som egentlig ikke er wikipedia relevante men omhandler emnet for en artikel, og da ville det være rart at kunne flytte dem til et reference desk sted hvor alle kan svare hvis de har lyst. Er det noget der er stemning for at vi opretter (jeg tænker især på vores admins som uværgeligt vil få ekstra arbejde med at patruljere sådan en side)? -- 2. jul 2009, 00:38 (CEST)
Du kan vel bare udvide ? :) -- 3. jul 2009, 00:25 (CEST)
Enig. Spørgehjørnet er de facto samme type side, så det ville være tosset at oprette endnu en - men den bør vist lige omrokeres en del før den vil være brugbar... -- 5. jul 2009, 21:55 (CEST)
Inden jeg stillede ovenstående spørgsmål, syntes jeg at jeg så godt efter om vi allerede havde en sådan side, men åbenbart har jeg ikke kigget godt nok efter. Det var præcis sådan noget jeg efterspurgte (der er næppe grund til at dele den op i forskellige emner ala den engelske). Jeg vil referere sådanne spørgsmål som mit ovenstående eksempel derhen i fremtiden. PS: Hvem kom først med navnet, denne side eller det udmærkede program "Spørgehjørnet" på P1? -- 5. jul 2009, 22:09 (CEST)
En anden ting. Hvilken karakter har opslag på spørgehjørnet? Jeg har lige læst et par af svarene. De var korte, uden links og uden kilder. Bør vi ikke overveje deres status? Fx tilføje en passende skabelon? Hvis de er ok hvorfor så ikke lægge dem i artikelrummet? Hov. Det var jo en masse spørgsmål :-) -- 5. jul 2009, 22:15 (CEST)
Hvilken side henviser til Spørgehjørnet? Jeg kan simpelthen ikke finde nogen links hverken på forsiden eller skribentforsiden der i sidste ende henviser til den. Ville det ikke være relevant at gøre den mere synlig, og måske ikke lade den være forbeholdt børn og unge, men i stedet give alle lov til at spørge? -- 6. jul 2009, 00:07 (CEST)
Det lyder som en god idé at gøre spørgehjørnet bredere, mere struktureret og mere synligt - sådan ca. i den rækkefølge. Men nej, de enkelte svar vil næppe kunne fungere som egentlige artikler - bl.a. på grund af spørgsmål/svar-formen.. -- 6. jul 2009, 06:13 (CEST)
Meget muligt. Men jeg synes stadig at det er et problem, hvis svar ikke opfylder "standarden". For når der laves links mellem artiklerne, så kan folk jo komme frem til artiklerne og tro, at de er "officielle". Så vidt det er muligt bør svarene være links til eksisterende artikler, men det er så en anden sag. (Noget a la: "Nej, månen er ikke lavet af ost men af xxx, jf. Månen#Hvad er månen lavet af?. sign.) -- 6. jul 2009, 11:00 (CEST)
Efter at have frekventeret den engelske reference desk et stykke tid, så synes jeg ikke at svarene skal give sig ud for artikler men i stedet give inspiration til eventuelt manglende artikler (eller i bedste fald henvise til en eksisterende). Som sådan synes jeg at svar i Spørgehjørnet skal have lov til at være udokumenterede, men det burde nok specificeres øverst på siden at de ikke skal forveksles med Wikipedias artikler. Men jeg kan godt se at det i den forbindelse er et problem at hvert svar har sin egen side, i modsætning til den engelske version hvor alle svar forbliver på spørgesiden (indtil de arkiveres). -- 6. jul 2009, 11:42 (CEST)
